ai4bharat/Pralekha huggingface dataset:
পর্যটনমন্ত্রক
পর্যটন মন্ত্রক স্বাধীনতা দিবস উদযাপন উপলক্ষ্যে দেখো আপনা দেশ ওয়েবিনার সিরিজের আওতায় ৫টি ওয়েব ভিত্তিক আলোচনা সভার আয়োজন করেছে
নয়াদিল্লী, ৭ আগস্ট, ২০২০
১৯৪৭ সালের বহু কষ্টার্জিত স্বাধীনতার সম্মানে দেশের মানুষের গর্বের সঙ্গে একত্রিত হয়ে জাতীয় সঙ্গীত গাইবার পুনরায় সময় এসেছে। দেশের ইতিহাসে ভারতের স্বাধীনতা সংগ্রামের গুরুত্ব সবচেয়ে বেশি এবং অতীতের যেকোন উল্লেখযোগ্য ঘটনার চেয়েও এটি বেশী গুরুত্বপূর্ণ। প্রতি বছর ১৫ই আগস্ট স্বাধীনতা দিবসে প্রধানমন্ত্রী দেশের রাজধানী নতুন দিল্লীতে জাতীয় পতাকা উত্তোলন করেন। একইসঙ্গে সমস্ত রাজ্য ও কেন্দ্রশাসিত অঞ্চল এবং বিশ্বের বিভিন্ন প্রান্তে ভারতীয় দূতাবাসগুলিতে এই দিনটি উদযাপন করা হয়ে থাকে। এবছর ৭৪তম স্বাধীনতা দিবস উদযাপন উপলক্ষ্যে কেন্দ্রীয় পর্যটন মন্ত্রক দেখো আপনা দেশ ওয়েবিনার সিরিজের আওতায় ৫টি ওয়েব ভিত্তিক আলোচনার আয়োজনের মাধ্যমে এই দিনটি স্মরণীয় করে রাখার উদ্যোগ নিয়েছে। স্বাধীনতা আন্দোলন এবং ভারতের স্বাধীনতার জন্য যারা গুরুত্বপূর্ণ অবদান রেখেছেন তাদের ওপর ভিত্তি করে এই ওয়েবিনারের আয়োজন করা হয়েছে।
এই ওয়েবিনারগুলি হল-
৮ই আগস্ট শনিবার '১৮৫৭'র স্মৃতিচারণ : স্বাধীনতার সূচনা' শীর্ষক বিষয়ের ওপর প্রথম ওয়েবিনারের আয়োজন করা হয়েছে। ইন্ডিয়া সিটি ওয়াকস অ্যান্ড ইন্ডিয়া লোকালের সিইও শ্রীমতি নিধি বনশাল এবং আইডাব্লুএল অ্যান্ড আইএইচডাব্লু পরিচালন প্রধান ডঃ সৌমি রায় এই ওয়েবিনারটি উপস্থাপন করবেন। আগ্রহী ব্যক্তিরা https:/ /bit.ly/Memoirsof1857 এই লিঙ্কের মাধ্যমে এই ওয়েবিনারে যোগ দিতে পারবেন।
১০ই আগস্ট সোমবার 'সেলুলার জেল : চিঠি স্মৃতিচারণ এবং স্মৃতিকথা' বিষয়ে দ্বিতীয় ওয়েবিনারটির আয়োজন করা হয়েছে। ইন্ডিয়া সিটি ওয়াকস অ্যান্ড ইন্ডিয়া লোকালের সিইও শ্রীমতি নিধি বনশাল এবং আইডাব্লুএল অ্যান্ড আইএইচডাব্লু পরিচালন প্রধান ডঃ সৌমি রায় এবং ইন্ডিয়া সিটি ওয়াকসের সিটি এক্সপ্লোরার শ্রীমতি সোমরিতা সেনগুপ্ত এই ওয়েবিনারটি উপস্থাপন করবেন।
১২ই আগস্ট বুধবার 'স্বাধীনতা সংগ্রামে ভারতের স্বল্প পরিচিত গল্পগুলি'র বিষয়ে তৃতীয় ওয়েবিনারের আয়োজন করা হয়েছে। এই ওয়েবিনারটিতে শ্রীমতি অখিলা রমন এবং শ্রীমতি নয়নতারা নায়ার গল্পগুলি উপস্থাপন করবেন।
১৪ই আগস্ট শুক্রবার 'জালিয়ান ওয়ালাবাগ : স্বাধীনতা সংগ্রামের এক মোড়' বিষয়ের ওপর চতুর্থ ওয়েবিনার আয়োজন করা হয়েছে। অমৃতসরের পার্টিশন মিউজিয়ামের চেয়ারপার্সন শ্রীমতি কিশওয়ার দেশাই এই ওয়েবিনারটি উপস্থাপন করবেন।
১৫ই আগস্ট শনিবার সর্দার 'বল্লভ ভাই প্যাটেল- ঐক্যবদ্ধ ভারতের স্থপতি' বিষয়ের ওপর পঞ্চম তথা শেষ ওয়েবিনারটি আয়োজন করা হয়েছে। গুজরাত সরকারের স্টাচু অফ ইউনিটির চিফ ম্যানেজার তথা অতিরিক্ত জেলাশাসক শ্রী সঞ্জয় যোশী এই ওয়েবিনারটি উপস্থাপন করবেন।
এই সবকটি ওয়েবিনার সকাল ১১টা থেকে ১২টা পর্যন্ত চলবে। লকডাউনের নির্দেশিকাগুলি মেনে সামাজিক দূরত্ব বজায় রেখে পর্যটন মন্ত্রক ভার্চুয়াল মাধ্যমে গুরুত্বপূর্ণ এই ওয়েবিনার আয়োজনের জন্য উচ্ছ্বসিত প্রশংসা লাভ করেছে। ওয়েবিনারগুলি সম্পর্কে আরও তথ্য এবং নাম নথিভুক্তের জন্য ইনক্রেডেবল ইন্ডিয়া এবং পর্যটন মন্ত্রকের incredibleindia.org এবং tourism.gov.inওয়েবসাইট দেখা যেতে পারে।
(CG/SS/NS
স্বাস্থ্যওপরিবারকল্যাণমন্ত্রক
দেশে জীবনশৈলীজনিত অসুখ-বিসুখ প্রসঙ্গে স্বাস্থ্য ও পরিবার কল্যাণ প্রতিমন্ত্রী
নয়াদিল্লি, ০১ আগস্ট, ২০১৮
জীবনশৈলীজনিত অসুখ-বিসুখ নিয়ে ইন্ডিয়ান কাউন্সিল অফ মেডিকেল রিসার্চ  ও অন্যান্য প্রতিষ্ঠান সমীক্ষা চালিয়ে থাকে। আইসিএমআর-এর রাজ্য স্তরীয় রোগের বোঝা সংক্রান্ত সমীক্ষা প্রতিবেদন ‘ভারত : রাজ্যগুলির স্বাস্থ্য’ অনুযায়ী সংক্রামক নয়, এমন রোগব্যাধিজনিত সমস্ত মৃত্যুর সমানুপাতের হিসাব ১৯৯০ সালে ৩৭.০৯ শতাংশ থেকে বেড়ে ২০১৬ সালে ৬১.৮ শতাংশ হয়েছে। ২০১৫-১৬’তে প্রকাশিত জাতীয় পরিবার স্বাস্থ্য সমীক্ষা অনুযায়ী, ১৫ থেকে ৪৯ বছর বয়সী প্রতি ১০ জন মহিলার মধ্যে একজন  এবং প্রতি ৭ জন পুরুষের মধ্যে একজন  মানসিক উত্তেজনার শিকার। সমীক্ষার আরও প্রকাশ ৬০.৪ শতাংশ ব্যক্তি রক্তচাপ পরীক্ষা করিয়ে থাকেন।
আইসিএমআর-এর ক্যান্সার সংক্রান্ত তথ্য অনুযায়ী, দেশে ২০১৪-তে ক্যান্সার আক্রান্ত রোগীর সংখ্যা ছিল ১৩ লক্ষ ২৮ হাজার ২৯২। ২০১৫-তে এই সংখ্যা বেড়ে দাঁড়ায় ১৩ লক্ষ ৮৮ হাজার ৩৯৭। ২০১৬-তে সংখ্যাটা গিয়ে পৌঁছয় ১৪ লক্ষ ৫১ হাজার ৪১৭-তে। ২০১৭’য় ক্যান্সার রোগীর সংখ্যা ১৫ ল্কখ ১৭ হাজার ৪২৬।
সরকার জাতীয় স্বাস্থ্য নীতি ২০১৭ তৈরি করেছে। এই নীতির উদ্দেশ্য সব বয়সের মানুষের কল্যাণসাধন এবং সর্বাধিক সংখ্যক মানুষের সুস্বাস্থ্য বজায় রাখা। সেই সঙ্গে, কোনও রকম আর্থিক বোঝা ছাড়াই প্রত্যেকের কাছে গুণগত মানের স্বাস্থ্য পরিষেবা পৌঁছে দেওয়া এবং রোগব্যাধি নিয়ন্ত্রণ ও তার প্রতিকার। এই নীতিতে হৃদ রোগ, ক্যান্সা, ডায়বেটস বা শ্বাস-প্রশ্বাস সংক্রান্ত অসুখের কারণে মৃত্যু হার কমানোর ওপর গুরুত্ব দেওয়া হয়েছে।
এছাড়াও সরকার জাতীয় স্বাস্থ্য মিশনের আওতায় ক্যান্সার, ডায়াবেটিস, কার্ডিওভাসকুলার ও স্ট্রোক – এর মতো জটিল রোগ প্রতিকার এবং তার নিয়ন্ত্রণের জনয জাতীয় কর্মসূচি রূপায়ণ করেছে। এই কর্মসূচির উদ্দেশ্য হ’ল কযান্সার প্রতিরোধ, চিকিৎসা, আগাম রোগ নির্ণনের ব্যাপারে সচেতনতা গড়ে তোলা এবং উপযুক্ত প্রতিষ্ঠানে গিয়ে চিকিৎসা পরামর্শ নেওয়া।
রাজ্যসভায় মঙ্গলবার  এক লিখিত জবাবে এই তথ্য জানান স্বাস্থ্য ও পরিবার কল্যাণ প্রতিমন্ত্রী শ্রীমতী অনুপ্রিয়া প্যাটেল।
CG/BD/SB……
(Visitor Counter : 107
প্রধানমন্ত্রীরদপ্তর
পণ্ডিত দীন দয়াল উপাধ্যায়ের জন্মদিনে প্রধানমন্ত্রীর শ্রদ্ধার্ঘ্য
নয়াদিল্লি, ২৫ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী পণ্ডিত দীন দয়াল উপাধ্যায়কে তাঁর জন্মদিনে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন;
“পণ্ডিত দীন দয়াল উপাধ্যায়জিকে তাঁর জন্মদিনে শ্রদ্ধা জানাই। তাঁর অন্ত্যোদয়ের ওপর গুরুত্ব আরোপ এবং দরিদ্রদের সেবা করার মানসিকতা আমাদের অনুপ্রাণিত করে। একজন ব্যতিক্রমী বিশ্লেষক ও বুদ্ধিজীবি হিসেবে তিনি সর্বদা স্মরণীয় হয়ে থাকবেন।”
PG/CB/NS
(
প্রধানমন্ত্রীরদপ্তর
বাংলাদেশে সহযোগী দলগুলির সঙ্গে প্রধানমন্ত্রীর বৈঠক
নতুনদিল্লি, ২৬শে মার্চ, ২০২১
প্রধানমন্ত্রী শ্রী নরেন্দ্র মোদী তাঁর দু-দিনের বাংলাদেশ সফরে ১৪ দলীয় জোটের নেতৃবৃন্দের সঙ্গে সাক্ষাৎ করেছেন। বৈঠকে জোটের আহ্বায়কও উপস্থিত ছিলেন। দুটি দেশের মধ্যে সম্পর্ককে আরো দৃঢ় করে তোলা সহ দ্বিপাক্ষিক স্বার্থ সংশ্লিষ্ট বিভিন্ন বিষয় নিয়ে বৈঠকে আলোচনা হয়েছে।
অর্থমন্ত্রক
জিএসটি ক্ষতিপূরণ বাবদ ঘাটতি মেটাতে রাজ্যগুলিকে ১ লক্ষ কোটি টাকা দেওয়া হয়েছে
সপ্তদশ কিস্তিতে রাজ্যগুলিকে ৫ হাজার কোটি টাকা দেওয়া হয়েছে
নতুন দিল্লি, ২০ ফেব্রুয়ারী, ২০২১
কেন্দ্রীয় অর্থমন্ত্রকের ব্যয়নির্বাহ দপ্তর জিএসটি ক্ষতিপূরণ বাবদ ঘাটতি মেটাতে রাজ্যগুলিকে সপ্তদশ সাপ্তাহিক কিস্তিতে শুক্রবার ৫ হাজার কোটি টাকা দিয়েছে। এরমধ্যে, ২৩টি রাজ্যকে দেওয়া হয়েছে ৪,৭৩০ কোটি ৪১ লক্ষ টাকা এবং বিধানসভা রয়েছে এমন ৩টি কেন্দ্রশাসিত অঞ্চলকে দেওয়া হয়েছে ২৬৯ কোটি ৫৯ লক্ষ টাকা। বাকি ৫টি রাজ্যে জিএসটি রূপায়ণ খাতে কোন রাজস্ব ঘাটতি নেই।
এখনও পর্যন্ত জিএসটি ক্ষতিপূরণ বাবদ ঘাটতি মেটাতে রাজ্য ও কেন্দ্রশাসিত অঞ্চলগুলিকে মোট প্রদেয় অর্থের ৯১ শতাংশই দেওয়া হয়েছে। জিএসটি ক্ষতিপূরণ বাবদ রাজ্যগুলিকে ৯১,৪৬০ কোটি ৩৪ লক্ষ টাকা এবং তিনটি কেন্দ্রশাসিত অঞ্চলকে ৮,৫৩৯ কোটি ৬৬ লক্ষ টাকা দেওয়া হয়েছে।
জিএসটি রূপায়ণ বাবদ ১ লক্ষ ১০ হাজার কোটি টাকার আনুমানিক রাজস্ব ঘাটতি মেটাতে কেন্দ্রীয় সরকার গত অক্টোবর মাসে এক বিশেষ ঋণ সংগ্রহ ব্যবস্থা চালু করে। বিশেষ এই ঋণ সংগ্রহ ব্যবস্থার মাধ্যমে রাজ্য ও কেন্দ্রশাসিত অঞ্চলগুলির পক্ষ থেকে কেন্দ্রীয় সরকার ঋণ সংগ্রহ করছে। গত ২৩শে অক্টোবর থেকে এখনও পর্যন্ত ১৭ বার ঋণ সংগ্রহ করা হয়েছে।
বিশেষ এই ঋণ সংগ্রহ ব্যবস্থার মাধ্যমে কেন্দ্রীয় সরকার তিন বছর ও পাঁচ বছর মেয়াদের ভিত্তিতে গভর্নমেন্ট স্টক থেকে ঋণ সংগ্রহ করে। সংগৃহীত ঋণ জিএসটি ক্ষতিপূরণ বাবদ ঘাটতি মেটাতে রাজ্য ও কেন্দ্রশাসিত অঞ্চলগুলির মধ্যে বন্টন করে দেওয়া হয়। সপ্তদশ সাপ্তাহিক কিস্তি বাবদ ১৬টি রাজ্য ও দুটি কেন্দ্রশাসিত অঞ্চলকে বকেয়া জিএসটি ঘাটতি হিসেবে ৫ বছর মেয়াদে ঋণ সহায়তা দেওয়া হয়েছে। এই ১৬টি রাজ্য ও কেন্দ্রশাসিত অঞ্চল প্রথম কিস্তি থেকেই জিএসটি ক্ষতিপূরণ পেয়ে আসছে।
জিএসটি রূপায়ণ খাতে রাজস্ব ঘাটতি বাবদ ক্ষতিপূরণ মেটাতে বিশেষ ঋণ সংগ্রহ ব্যবস্থার মাধ্যমে তহবিল যোগানের পাশাপাশি কেন্দ্রীয় সরকার যেসমস্ত রাজ্য জিএসটি ক্ষতিপূরণ মেটানো বাবদ প্রথম বিকল্প পন্থা গ্রহণ করেছে, তাদের রাজ্যস্তরীয় অভ্যন্তরীণ উৎপাদনের শূন্য দশমিক পাঁচ শূন্য শতাংশের সমতুল অতিরিক্ত ঋণ সংগ্রহের অনুমতি দিয়েছে।
এখনও পর্যন্ত ২৮টি রাজ্য তাদের রাজ্যস্তরীয় অভ্যন্তরীণ উৎপাদনের শূন্য দশমিক পাঁচ শূন্য শতাংশের সমতুল হিসেবে ১ লক্ষ ৬ হাজার ৮৩০ কোটি টাকার অতিরিক্ত ঋণ সংগ্রহের অনুমতি দেওয়া হয়েছে। পশ্চিমবঙ্গ রাজ্যস্তরীয় অভ্যন্তরীণ উৎপাদনের শূন্য দশমিক পাঁচ শূন্য শতাংশের সমতুল হিসেবে গত ১৯শে ফেব্রুয়ারি পর্যন্ত ৬,৭৮৭ কোটি টাকা এবং বিশেষ ঋণ সংগ্রহ ব্যবস্থার মাধ্যমে জিএসটি রূপায়ণ বাবদ রাজস্ব ঘাটতি মেটাতে ৩,৩০৭ কোটি ৫১ লক্ষ টাকা ঋণ সংগ্রহ করেছে।
কৃষিমন্ত্রক
কৃষি পণ্যের আমদানি ও রপ্তানি
নতুন দিল্লি, ১৭ ডিসেম্বর, ২০২১
২০২০-২১ সালে কৃষিজ পণ্যের আমদানির পরিমাণ ১৪১৪৪৮.০৫ কোটি টাকা। অন্যদিকে, কৃষিজ পণ্য রপ্তানির পরিমাণ ২১০০৯৩.৪০ কোটি টাকা। ভারত কৃষি পণ্যে স্বনির্ভর। তবে, ডাল, কাজুবাদাম, তাজা ফল, মশলা জাতীয় কৃষি পণ্য আমদানি করা হয়ে থাকে। দেশে ডাল উৎপাদনে আত্মনির্ভরতার জন্য সরকার এই ক্ষেত্রে উন্নতিসাধনে জাতীয় খাদ্য নিরাপত্তা মিশন বাস্তবায়ন করেছে। এছাড়াও রাষ্ট্রীয় কৃষি বিকাশ যোজনা -এর আওতায় ডাল উৎপাদনে উন্নতির জন্য রাজ্যগুলিকে আর্থিক সাহায্য দেওয়া হচ্ছে। দেশে অত্যাবশ্যকীয় ভোজ্য তেলের উৎপাদন বৃদ্ধিতে জাতীয় খাদ্য সুরক্ষা মিশনের আওতায় তৈলবীজ কর্মসূচি বাস্তবায়িত করা হচ্ছে। এমনকি হলুদের আমদানি কমানোর জন্য উপযুক্ত স্থানে হলুদ চাষের ওপর জোর দেওয়া হয়েছে। দেশের কৃষি ক্ষেত্র সহ কৃষিজ পণ্য আমদানি-রপ্তানির বিষয়ে বাণিজ্য নীতি এবং কর্মসূচি বাস্তবায়নের দায়িত্ব দেওয়া হয়েছে বাণিজ্য বিভাগকে। আঙুর, আম, কলা, পেঁয়াজ, চাল, পুষ্টিকর শস্য, ডালিম, ফুল ইত্যাদি চাষ এবং এই সমস্ত কৃষিজ পণ্য রপ্তানির জন্য কৃষি ও খাদ্য প্রক্রিয়াকরণ রপ্তানি উন্নয়ন পর্ষদ গঠন করা হয়েছে।
রাজ্যসভায় আজ এক প্রশ্নের লিখিত উত্তরে একথা জানিয়েছেন কৃষি ও কৃষক কল্যাণ মন্ত্রী শ্রী নরেন্দ্র সিং তোমর।
CG/SS/SKD/
(Visitor Counter : 322
আয়ুষ
জম্মু-কাশ্মীরে ফসল উৎপাদন পরবর্তী ব্যবস্থাপনা কেন্দ্রের শিলান্যাস ও ২১টি আয়ুষ স্বাস্থ্যকেন্দ্রের বৈদ্যুতিন প্রক্রিয়ায় সূচনা করেছেন আয়ুষ মন্ত্রী
নয়াদিল্লি, ২৬ সেপ্টেম্বর, ২০২০
কেন্দ্রীয় আয়ুষ দপ্তরের স্বাধীন দায়িত্বপ্রাপ্ত প্রতিমন্ত্রী শ্রী শ্রীপাদ নায়েক এবং প্রধানমন্ত্রীর দপ্তর ও উত্তর-পূর্বাঞ্চলের উন্নয়ন দপ্তরের প্রতিমন্ত্রী ডঃ জিতেন্দ্র সিং ভাদেরহ-তে ঔষধি গাছের উৎপাদনের পর সেগুলির ব্যবস্থাপনা কেন্দের শিলান্যাস এবং ২১টি আয়ুষ স্বাস্থ্যকেন্দ্রের উদ্বোধন করেছেন। জম্মু-কাশ্মীরে এই কেন্দ্রগুলির ভিডিও কনফারেন্সের মাধ্যমে উদ্বোধন এবং শিলান্যাস করা হয়েছে।
ঔষধি গাছের উৎপাদনের পর ব্যবস্থাপনা কেন্দ্রে সেগুলিকে শুকানো, বাছাই করা, প্রক্রিয়া করা, শংসাপত্র প্রদান, প্যাকেটজাত করে নিরাপদে সঞ্চিত করে রাখা হয়। স্থানীয় জনসাধারণ এই কাজটি করার মধ্য দিয়ে আরও বেশি অর্থ যাতে উপার্জন করতে পারেন, এই কেন্দ্র সে বিষয়ে সহায়তা করবে।
যে ২১টি আয়ুষ স্বাস্থ্যকেন্দ্রের আয়ুষ্মান ভারত প্রকল্পে জম্মু-কাশ্মীরে আজ উদ্বোধন করা হয়েছে, সেগুলির সাহায্যে এই কেন্দ্রশাসিত অঞ্চলের জনসাধারণ অসুস্থ হলে উপকৃত হবেন। আয়ুষ কেন্দ্রের মূল উদ্দেশ্য হল রোগ প্রতিরোধ করা। এক্ষেত্রে স্বাস্থ্যকর জীবনযাত্রা, খাদ্যাভ্যাস, যোগাসন এবং ঔষধি গাছের সাহায্য নেওয়া হয়।
শ্রী নায়েক তাঁর ভাষণে বলেছেন, ভাদেরহ-তে এই কেন্দ্রের সাহায্যে ঔষধি গাছের উৎপাদন-পরবর্তী ব্যবস্থাপনায় এলাকার মানুষের দীর্ঘদিনের চাহিদা পূরণ হবে। হিমালয়ে বহু ঔষধি গাছের রোগ প্রতিরোধের বিপুল সম্ভাবনা রয়েছে। মন্ত্রী কেন্দ্রের এই প্রকল্পে জম্মু-কাশ্মীর প্রশাসনের সহযোগিতার প্রশংসা করেছেন।
ডঃ সিং তাঁর ভাষণে বলেছেন, এই কেন্দ্রের মাধ্যমে এলাকায় কর্মসংস্থানের সুযোগ গড়ে উঠবে। এছাড়াও, আয়ুষ স্বাস্থ্যকেন্দ্রগুলি মানুষের চাহিদাই মেটাবে না, আন্তর্জাতিক স্তরে আয়ুষ পদ্ধতির চিকিৎসাকেও পরিচিত করে তুলবে।
CG/CB/DM
(Visitor Counter : 90
উপ-রাষ্ট্রপতিরসচিবালয়
উপ-রাষ্ট্রপতি জীবনযাত্রার সঙ্গে যুক্ত রোগ-ব্যাধির বিপদ বিষয়ে মানুষকে সচেতন করার জন্য চিকিৎসকদের প্রতি আহ্বান জানিয়েছেন
নয়াদিল্লি, ০৫ এপ্রিল, ২০১৯
উপ-রাষ্ট্রপতি শ্রী এম ভেঙ্কাইয়া নাইডু সংক্রামক নয় – এই ধরণের রোগের প্রদুর্ভাব বৃদ্ধিকে উদ্বেগজনক এক প্রবণতা হিসাবে মন্তব্য করেছেন। তিনি মানুষকে পরিশ্রম বিহীন জীবনযাপনের বিপদ বিষয়ে মানুষকে সচেতন করার জন্য চিকিৎসকদের প্রতি আহ্বান জানিয়েছেন। আজ উত্তর প্রদেশের লক্ষ্ণৌতে সঞ্জয় গান্ধী পোস্ট গ্র্যাজুয়েট ইন্সটিটিউট অফ মেডিকেল সায়েন্সেসে ভারতের হৃদ রোগ চিকিৎসকদের সংগঠন কার্ডিওলজিক্যাল সোসাইটি অফ ইন্ডিয়ার জাতীয় পরিষদের বার্ষিক সভায় বক্তব্য রাখছিলেন। উপ-রাষ্ট্রপতি ভারতীয় চিকিৎসা গবেষণা পর্ষদ  – এর ২০১৭ সালের প্রতিবেদন থেকে উদ্ধৃত করে জানান যে, ১৯৯০ – ২০১৬’র মধ্যে সংক্রামক নয় – এই ধরণের রোগের প্রাদুর্ভাব ৩০ থেকে বেড়ে ৫৫ শতাংশ হয়েছে। অথচ, এই সময়কালে সংক্রামক রোগের প্রদুর্ভাব ৬১ শতাংশ থেকে কমে ৩৩ শতাংশে নেমে গেছে।
উপ-রাষ্ট্রপতি বলেন, আমাদের দেশে প্রচন্ড চাপের মধ্যে কাজ করা, ডায়াবেটিসের প্রাদুর্ভাব বৃদ্ধি, উচ্চ রক্তচাপ, ধূমপান এবং অতিরিক্ত মদ্যপান, শারীরিক পরিশ্রম এবং পর্যাপ্ত ঘুমের অভাবে মানুষের মধ্যে হৃদ রোগের প্রবণতা বৃদ্ধি পাচ্ছে। জীবনযাপনের পরিবর্তন ঘটিয়ে এই ধরণের রোগের প্রাদুর্ভাব প্রতিরোধ করা সম্ভব বলে তিনি অভিমত প্রকাশ করেন। তিনি দেশে স্বাস্থ্য পরিষেবার উন্নত ব্যবস্থার কথা উল্লেখ করে জানান, ১৯৫১ সালে দেশের মানুষের গড় আয়ু ছিল মাত্র ৩৭ বছর। ২০১১ – ১৫’র মধ্যে গড় আয়ু বৃদ্ধি পেয়ে ৬৮.৩ বছর হয়েছে। উপ-রাষ্ট্রপতি চিকিৎসকদের নতুন কাজের দায়িত্ব নেওয়ার আগে গ্রামাঞ্চলের প্রাথমিক স্বাস্থ্য কেন্দ্রগুলিতে কমপক্ষে তিন বছরের জন্য পরিষেবা দিতে চিকিৎসাবিদ্যার ছাত্রছাত্রীদের পরামর্শ দেন।
অনুষ্ঠানে উত্তর প্রদেশের রাজ্যপাল শ্রী রাম নায়েক, ভারতের কার্ডিওলজিক্যাল সভাপতি ডঃ কেবল চাঁদ গোস্বামী, সঞ্জয় গান্ধী পোস্ট গ্র্যাজুয়েট ইন্সটিটিউট অফ সায়েন্সের অধিকর্তা ডঃ রাকেশ কাপুর সহ বিশিষ্ট ব্যক্তিবর্গ উপস্থিত ছিলেন।
সড়কপরিবহণওমহাসড়কমন্ত্রক
রাজস্থানের প্রতাপগড়ে ৫০০০ কোটি টাকার ১১টি জাতীয় সড়ক প্রকল্পের উদ্বোধন ও ভিত্তিপ্রস্তর স্থাপন শ্রী নীতিন গড়কড়ির
নতুনদিল্লি ০৪ জুলাই,২০২৩
কেন্দ্রীয় সড়ক পরিবহন মন্ত্রী শ্রী নীতিন গড়কড়ি আজ রাজস্থানের প্রতাপগড়ে ৫০০০ কোটি টাকার ১১টি জাতীয় সড়ক প্রকল্পের শিলান্যাস ও উদ্বোধন করেন ।
রাজস্থানে আজ ৩৭৭৫ কোটি টাকার ২১৯ কিলোমিটারের ৪টি জাতীয় সড়ক প্রকল্পের উদ্বোধন করা হয় । ৪৮ নম্বর জাতীয় সড়কে কিষাণগড় থেকে গুলবাপুরা পর্যন্ত ৬ লেনের প্রকল্পের ফলে আজমেঢ় ও ভিলওয়াড়া জেলার আর্থিক ও সামাজিক উন্নয়ন তরান্বিত হবে । ৬ লেনের গুলবাপুরা থেকে চিতোরগড় পর্যন্ত প্রকল্পটি ভিলওয়াড়া ও চিতোরগড় জেলার উদয়পুর, জয়পুর ও কোটা এলাকার মধ্যে যোগাযোগ ব্যবস্থাকে শক্তিশালী করবে ।
মান্ড্রায়াল এলাকায় ছম্বল নদীর ওপর একটি সেতুরও আজ উদ্বোধন করা হয় । এই সেতুটি রাজস্থানের মান্ড্রায়াল, করৌলি এবং মধ্যপ্রদেশের সবলগড়ের মধ্যে যোগাযোগ রক্ষা করবে ।
১৮৫০ কোটি টাকার ২২১ কিলোমিটারের ৭টি প্রকল্পেরও আজ ভিত্তিপ্রস্তর স্থাপন করা হয় । এই প্রকল্পগুলি নাথদুয়ারা এবং উদয়পুর বিমানবন্দরের মধ্যে সরাসরি যোগাযোগ গড়ে তুলবে । প্রতাপগড় বাইপাস তৈরির কাজ শেষ হলে এই শহরে যানজট অনেকটা কমবে । সাঙওয়াড়া ও গড়হি এলাকায় বাইপাস নির্মাণের কাজ সম্পূর্ণ হলে, দুঙ্গারপুর ও বন্সওয়াড়ার মধ্যে দূরত্ব ১০ কিলোমিটার কমবে । বন্যপ্রাণীদের রক্ষায় বীওয়াড়-গোমতী সড়কে টোডগড় অভয়ারণ্যে ১৩টি আন্ডারপাস তৈরি করা হবে ।
রাজস্থানে ২২৫০ কোটি টাকার ৭৪টি প্রকল্প অনুমোদন করা হয়েছে । এগুলির কাজ শীঘ্রই শুরু হবে ।
(CG/MP/CS
ভূ-বিজ্ঞানমন্ত্রক
জুন মাসে দেশের অনেক অঞ্চলেই বৃষ্টিপাতের পরিমাণ ছিল স্বাভাবিক
লোকসভায় প্রশ্নোত্তরকালে একথা জানান ডঃ জিতেন্দ্র সিং
নয়াদিল্লি, ২৭ জুলাই, ২০২২
বর্তমান মরসুমে দেশে সার্বিক বৃষ্টিপাতের পরিমাণ স্বাভাবিক বলে জানিয়েছেন কেন্দ্রীয় বিজ্ঞান, প্রযুক্তি ও ভূ-বিজ্ঞান দপ্তর  তথা প্রধানমন্ত্রীর দপ্তর, কর্মী, জন-অভিযোগ, পেনশন, পরমাণু শক্তি ও মহাকাশ দপ্তরের প্রতিমন্ত্রী ডঃ জিতেন্দ্র সিং। আজ লোকসভায় এক প্রশ্নের লিখিত জবাবে একথা জানিয়েছেন তিনি।
কেন্দ্রীয় মন্ত্রী বলেন যে এ বছর কেরলে বর্ষা এসেছে নির্ধারিত সময় অর্থাৎ, ২৯ মে-র পরিবর্তে তিনদিন আগে এবং দেশের অন্যান্য অংশে মরসুমি বৃষ্টিপাত শুরু হয় ৮ জুলাইয়ের পরিবর্তে ২ জুলাই থেকে। নিম্নচাপজনিত পরিস্থিতির কারণে জুলাই মাসে দেশের কোনও কোনও অংশে বৃষ্টি হয়েছে প্রায় স্বাভাবিক মাত্রাতেই।
ভারতীয় আবহাওয়া দপ্তরের এক প্রতিবেদনের উল্লেখ করে ডঃ সিং বলেন, উত্তরপ্রদেশ, বিহার, পশ্চিমবঙ্গ, মেঘালয় এবং নাগাল্যান্ডে গত ৩০ বছরে বৃষ্টিপাতের পরিমাণ ছিল অপেক্ষাকৃত কম। এছাড়াও, অরুণাচল প্রদেশ ও হিমাচল প্রদেশেও কম বৃষ্টিপাতের ঘটনা লক্ষ্য করা গেছে। তুলনায়, বেশি বৃষ্টিপাতের সম্ভাবনা তৈরি হয় সৌরাষ্ট্র ও কচ্ছ, রাজস্থানের দক্ষিণ-পূর্বাংশ, তামিলনাড়ুর উত্তরাঞ্চল, অন্ধ্রপ্রদেশের উত্তরাংশ এবং দক্ষিণ-পশ্চিম ওড়িশায়। কম বৃষ্টিপাতের ঘটনা পরিলক্ষিত হয়েছে ছত্তিশগড়, দক্ষিণ-পশ্চিম মধ্যপ্রদেশ, পশ্চিমবঙ্গ, মণিপুর, মিজোরাম, কোঙ্কন, গোয়া এবং উত্তরাখণ্ডে।
(PG/SKD/DM
প্রতিরক্ষামন্ত্রক
পিনাকার বর্ধিত পরিসীমা ব্যবস্থা, এরিয়া ডিনায়েল ক্ষমতাসম্পন্ন যুদ্ধাস্ত্র এবং দেশীয় প্রযুক্তির নতুন ফিউজের সফল পরীক্ষা
নয়াদিল্লি, ১১ ডিসেম্বর, ২০২১
পিনাকা রকেট লঞ্চার ব্যবস্থার বর্ধিত পরিসীমা বা , এরিয়া ডিনায়েল ক্ষমতাসম্পন্ন যুদ্ধাস্ত্র এবং দেশীয় প্রযুক্তিতে তৈরি ফিউজের বিভিন্ন জায়গায় সফল পরীক্ষা চালানো হয়েছে। পোখরানে পিনাকা ইআর – এর পরীক্ষা চালানো হয়। প্রতিরক্ষা গবেষণা ও উন্নয়ন সংগঠন বা ডিআরডিও পুণের আর্মামেন্ট রিসার্চ অ্যান্ড ডেভেলপমেন্ট এস্টাব্লিসমেন্ট এবং হাই এনার্জি মেটেরিয়ালস্ রিসার্চ ল্যাবরেটরির সঙ্গে যৌথভাবে এই রকেট লঞ্চারের উদ্ভাবন করেছে। এরপর এই প্রযুক্তি, শিল্প সংস্থার কাছে হস্তান্তর করা হয়েছে। প্রযুক্তি হস্তান্তরের অঙ্গ হিসাবে রকেট লঞ্চার সঠিকভাবে কাজ করছে কিনা , সেটি ডিআরডিও পরীক্ষা করে দেখেছে। ভারতীয় সেনাবাহিনীর জন্য গত দশকে পিনাকা তৈরি করা হয়েছিল। পিনাকা ইআর – এর নতুন উন্নত সংস্করণ।
পুণের আর্মামেন্ট রিসার্চ অ্যান্ড ডেভেলপমেন্ট এস্টাব্লিসমেন্ট বিভিন্ন যুদ্ধাস্ত্র উদ্ভাবন করে। পিনাকার জন্য এরিয়াল ডিনায়েল ক্ষমতাসম্পন্ন সরঞ্জামটি এখান থেকে তৈরির পর সেটি পোখরানে সফলভাবে উৎক্ষেপণের কাজে সাহায্য করেছে। এছাড়াও, পুণের এই সংস্থার পিনাকা রকেটের জন্য যে ফিউজগুলি বানিয়েছে, সেগুলিরও সফল পরীক্ষা হয়েছে। সম্পূর্ণ দেশীয় পদ্ধতিতে এই ফিউজগুলি তৈরি হওয়ায় ভবিষ্যতে বিদেশি অর্থের সাশ্রয় হবে।
CG/CB/SB
(Visitor Counter : 141
স্বাস্থ্যওপরিবারকল্যাণমন্ত্রক
৫২ কোটিরও বেশি কোভিড-১৯ টিকার ডোজ দিয়ে ভারত এক উল্লেখযোগ্য মাইল ফলক লাভ করেছে
নতুন দিল্লি, ১২ আগস্ট, ২০২১
আজ সকাল ৭টা পর্যন্ত পাওয়া কেন্দ্রীয় স্বাস্থ্য ও পরিবার কল্যাণ মন্ত্রকের তথ্য অনুযায়ী ৫৯ লক্ষ ৯৭ হাজার ৬৮টি টিকাকরণ পর্বের মাধ্যমে দেশে এপর্যন্ত ৫২ কোটি ৩৬ লক্ষ ৭১ হাজার ১৯টি টিকার ডোজ দেওয়া হয়েছে। ২৪ ঘণ্টায় ৪৪ লক্ষ ১৯ হাজার ৬২৭টি ডোজ দেওয়া হয়েছে।
কোভিড-১৯ সার্বিক টিকাকরণের নতুন পর্যায় শুরু হয়েছে চলতি বছরের ২১ জুন থেকে। কেন্দ্রীয় সরকার দেশব্যাপী কোভিড-১৯ টিকাকরণের পরিধি বিস্তারে এবং এক্ষেত্রে গতি আনতে প্রতিশ্রুতিবদ্ধ। দেশে এপর্যন্ত করোনায় আরোগ্যের হার ৯৭.৪৫ শতাংশ, যা মহামারী শুরু হওয়ার পর থেকে এখনও অবধি সর্বাধিক। দেশে করোনা থেকে সুস্থ হয়ে উঠেছেন মোট ৩ কোটি ১২ লক্ষ ৬০ হাজার ৫০ জন। ২৪ ঘণ্টায় আরোগ্য লাভ করেছেন ৩৯ হাজার ৬৯ জন। ২৪ ঘণ্টায় করোনায় আক্রান্ত হয়েছেন ৪১ হাজার ১৯৫ জন। এই নিয়ে টানা ৪৬ দিন দৈনিক সংক্রমণের সংখ্যা ৫০ হাজারের নীচে রয়েছে। দেশে এখন চিকিৎসাধীন রোগীর সংখ্যা ৩ লক্ষ ৮৭ হাজার ৯৮৭ জন। এখন অ্যাকটিভ রোগীর হার ১.২১ শতাংশ। ২৪ ঘণ্টায় ২১ লক্ষ ২৪ হাজার ৯৫৩ জনের করোনার নমুনা পরীক্ষা করা হয়েছে। এপর্যন্ত ৪৮ কোটি ৭৩ লক্ষ ৭০ হাজার ১৯৬টি করোনার নমুনা পরীক্ষা করা হয়েছে। এখন দেশে সাপ্তাহিক সংক্রমণের হার কমে ২.২৩ শতাংশ হয়েছে। এমনকি দৈনিক সংক্রমণের হারও কমে ১.৯৪ শতাংশে দাঁড়িয়েছে।
CG/SS/SKD
(Visitor Counter : 140
বিজ্ঞানওপ্রযুক্তিমন্ত্রক
ডায়াবেটিস আক্রান্ত রোগীদের ইনসুলিন প্রয়োগ করার পর তার প্রভাব দীর্ঘক্ষণ রাখার জন্য জেএনসিএএসআর-এর বিজ্ঞানীরা সিল্ক ফাইব্রোইন ভিত্তিক হাইড্রোজেল ইঞ্জেকশন উদ্ভাবন
নতুন দিল্লি, ১৫ই মে, ২০২০
বিজ্ঞান ও প্রযুক্তি দপ্তররের অধীনস্থ জওহরলাল নেহেরু সেন্টার ফর অ্যাডভান্স সায়েন্টিফিক রিসার্চ  –এর বিজ্ঞানীরা একটি ইনজেকশন উদ্ভাবন করেছেন। সিল্ক ফাইব্রোইন ভিত্তিক হাইড্রোজেলের এই ইনজেকশনটি ডায়াবেটিসে আক্রান্ত রোগীদের শরীরে প্রবেশ করলে, ইনসুলিন ইনজেকশনের প্রভাব দীর্ঘক্ষণ থাকবে।
বিজ্ঞানীরা ইঁদুরের ওপর এই সিল্ক ফাইব্রোইন হাইড্রোজেলের ইনজেকশন  প্রয়োগ করে দেখেছেন, ইনসুলিনের প্রভাব কমপক্ষে ৪ দিন ধরে শরীরে থাকে। অথচ রক্তের শর্করার পরিমাণও হঠাৎ করে কমে যায় না।
ভারতে ৭ কোটি মানুষ ডায়াবেটিসে আক্রান্ত। সারা পৃথিবীতে সংখ্যার অনুপাতে যা দ্বিতীয়। শরীরের মধ্যে প্রয়োজন অনুযায়ী ইনসুলিন তৈরি না হওয়ায়, রক্তে শর্করার পরিমাণ বেড়ে যায়। তাই বাধ্য হয়ে ইনসুলিন শরীরে প্রয়োগ করতে হয়। বার বার ইনসুলিন দিলে ব্যাথা লাগে, স্থানীয় কোষ ক্ষতিগ্রস্ত হয়, স্নায়ু প্রভাবিত হয়, এমন কি নানা ধরণের সংক্রমণও দেখা যায়। বিজ্ঞানীরা তাই ইনসুলিন একবার প্রয়োগ করলে দীর্ঘক্ষণ যাতে তার প্রভাব থাকে, সেই চেষ্টা করছিলেন।
আইএসএফএইচ, প্রয়োগ করার পর দেখা গেছে, দীর্ঘক্ষণ ইনসুলিন শরীরে সক্রিয় থাকে। আইএসএফএইচ, সহজেই শরীরে প্রয়োগ করা যায় এবং এটি ইনসুলিনকে সঠিকভাবে কাজ করতে সাহায্য করে।
জেএনসিএএসআর –এর বিজ্ঞানীরা আশা করছেন, ওষুধ প্রস্তুতকারক সংস্থাগুলি এখন এটিকে মানুষের শরীরে প্রয়োগ করে পরবর্তী পরীক্ষা – নিরীক্ষা চালাবে। পুরো গবেষণাটির খরচ ব্রিকস গোষ্ঠীভুক্ত দেশের গবেষণা ও উন্নয়ন তহবিল থেকে দেওয়া হয়েছে।
(CG/CB/SFS
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্য মন্ত্রক আয়োজিত বিশ্ব যকৃৎ দিবসের অনুষ্ঠানে পৌরহিত্য করেছেন শ্রী অশ্বিনী কুমার চৌবে
নয়াদিল্লি, ১৯ এপ্রিল, ২০২১
কেন্দ্রীয় স্বাস্থ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে আজ ভিডিও কনফারেন্সের মাধ্যমে বিশ্ব যকৃৎ দিবস অনুষ্ঠানে পৌরহিত্য করেছেন।
দিনটির গুরুত্ব ব্যাখ্যা করে শ্রী চৌবে জানান, যকৃৎ মানব শরীরে দ্বিতীয় বৃহত্তম অঙ্গ। এটি নীরবে মানব শরীরে গুরুত্বপূর্ণ কাজ সম্পন্ন করে থাকে। কিন্তু, উশৃঙ্খল জীবনযাপনের কারণে অনেক সময়েই যকৃতের সমস্যা দেখা দেয়। যকৃৎ যখন নিজে থেকে কাজ করা ছেড়ে দেয় বা ঠিকভাবে কাজ করতে না পারে, তখন নন-অ্যালকোহলিক ফ্যাটি লিভার ডিজিজ দেখা যায়। এই রোগে আক্রান্ত হয়ে মৃত্যুর হার যথেষ্টি বৃদ্ধি পাচ্ছে। মানুষ দ্রুত গতিময় জীবনযাত্রার কারণে নিজের স্বাস্থ্যের ব্যাপারে ‘কনজুসি’  হয়ে পড়ছেন। প্রতিমন্ত্রী বলেন, ভারতে নন-অ্যালকোহলিক ফ্যাটি লিভার ডিজিজ ক্রমশই নীরবে মহামারীর আকার ধারণ করছে। এই বিষয়ে উদ্বেগও প্রকাশ করেন তিনি। বিশ্বের জনসংখ্যার প্রায় ২০-৩০ শতাংশ মানুষ এই রোগে আক্রান্ত। ভারতে প্রতি ১০ জনের মধ্যে ১-৩ জন এই রোগে আক্রান্ত বলেও উল্লেখ করেন তিনি।
‘কুঠারাঘাত’ – এর মত করে সাধারণ মানুষ এবং তাঁদের নিকটাত্মীয়দের এই রোগের বিরুদ্ধে রুখে দাঁড়ানোর আহ্বান জানান শ্রী চৌবে। একই সঙ্গে, ধূমপান, মদ্যপান ও গুরুপাক খাবার পরিত্যাগ করার অনুরোধ করেন তিনি। কেন্দ্রীয় প্রতিমন্ত্রী পরিবারের সদস্যদের নিয়মিত স্বাস্থ্য পরীক্ষা পরামর্শ প্রদান করেন । এই রোগের বিরুদ্ধে সরকারের গৃহীত পদক্ষেপের বিষয়ে শ্রী চৌবে সন্তোষ প্রকাশ করেন। তিনি বলেন, ভারতই হ’ল বিশ্বের মধ্যে প্রথম দেশ যে নন-অ্যালকোহলিক ফ্যাটি লিভার ডিজিজ – এর বিরুদ্ধে কার্যকর পদক্ষেপ এবং এই রোগ প্রশমনে জাতীয় কর্মসূচি গ্রহণ করেছে। ক্যান্সার, মধুমেহ, কার্ডিও ভাসকুলার ডিজিজ এবং স্ট্রোকের মতো এই রোগ নিয়ন্ত্রণে আনতে জনকল্যাণমুখী কর্মসূচি গ্রহণ করা হয়েছে। শ্রী চৌবে বলেন, এ ধরনের অসংক্রামক রোগ প্রশমনে সরকার উল্লেখযোগ্য পদক্ষেপ গ্রহণ করেছে।
সকল দেশবাসীর সুস্বাস্থ্যের জন্য প্রধানমন্ত্রী শ্রী নরেন্দ্র মোদীর দৃষ্টিভঙ্গীর উচ্ছ্বসিত প্রশংসা করে শ্রী চৌবে জানান, স্বাস্থ্যকর জীবনযাপন, ওজন হ্রাসজনিত সমস্যা দূর, সংক্রামক ও অসংক্রামক রোগ-প্রতিরোধের ওপর সরকার বিশেষ গুরুত্ব দিয়েছে। তিনি বলেন, ‘ফিট ইন্ডিয়া মুভমেন্ট’, ‘ইট রাইট ইন্ডিয়া’র সঙ্গে যোগাভ্যাসের ওপর বিশেষ নজর দিয়ে এ ধরনের রোগের সমস্যা মোকাবিলায় ভারত এক অনন্য পথ বেছে নিয়েছে। সমস্ত ভারতীয়র স্বাস্থ্যকর ও মঙ্গলময় জীবনযাপনের বিষয় সরকারের অগ্রণী দৃষ্টিভঙ্গীর মধ্যে রয়েছে বলেও উল্লেখ করেন তিনি।
এদিনের অনুষ্ঠানে জাতীয় স্বাস্থ্য মিশনের মিশন অধিকর্তা এবং অতিরিক্ত সচিব শ্রীমতী বন্দনা গুরনানী, স্বাস্থ্য পরিষেবা দপ্তরের মহানির্দেশক ডঃ সুনীল কুমার সহ বিশিষ্ট ব্যক্তিবর্গ উপস্থিত ছিলেন।
CG/SS/SB
(Visitor Counter : 184
প্রধানমন্ত্রীরদপ্তর
এনডিএ সরকারের প্রতিটি পদক্ষেপই নারীশক্তির অপরিসীম সম্ভাবনার প্রতি আমাদের বিশ্বাসের প্রতিফলন : প্রধানমন্ত্রী
নয়াদিল্লি, ৬ জুন, ২০২৩
প্রধানমন্ত্রী শ্রী নরেন্দ্র মোদী গত ৯ বছরে মহিলা সশক্তিকরণের উদ্দেশ্যে নেওয়া বিভিন্ন পদক্ষেপের ওপর লেখা নিবন্ধ, গ্রাফিক্স, ভিডিও এবং তথ্য ভাগ করে নিয়েছেন।
প্রধানমন্ত্রী ট্যুইট করে বলেছেন :
“এনডিএ সরকারর প্রতিটি পদক্ষেপ নারীশক্তির অপরিসীম সম্ভাবনার প্রতি আমাদের বিশ্বাসের প্রতিফলন। তাঁদের স্বপ্ন সশক্ত, অন্তর্ভুক্তিমূলক এবং উজ্জ্বল ভারত গড়ে তুলছে। আকর্ষণীয় বিষয়গুলির জন্য #9YearsOfWomenLedDevelopment-এর ওপর NaMo অ্যাপ দেখুন।”
CG/AB/DM
(
পরিবেশওঅরণ্যমন্ত্রক
ভারতে তুষার চিতাবাঘের সংখ্যা গণনার জন্য প্রথম জাতীয় নীতির সূচনা
নয়াদিল্লি, ২৪ অক্টোবর, ২০১৯
দেশে তুষার চিতাবাঘ সংরক্ষণ ও সুরক্ষার উদ্দেশ্যে তুষার চিতাবাঘের সংখ্যা গণনার জন্য প্রথম জাতীয় নীতির সূচনা করেছেন কেন্দ্রীয় পরিবেশ, বন ও জলবায়ু পরিবর্তন মন্ত্রী শ্রী প্রকাশ জাভড়েকর। আন্তর্জাতিক তুষার চিতাবাঘ দিবসে বুধবার নতুন দিল্লীতে এই নীতির সূচনা করেন তিনি। এই প্রথম দেশে তুষার চিতাবাঘ সংখ্যা গণনার জন্য লাদাখ, জম্মু-কাশ্মীর, হিমাচলপ্রদেশ, উত্তরাখন্ড, সিকিম ও অরুনাচলপ্রদেশের মতো তুষার চিতাবাঘ প্রভাবিত রাজ্য ও কেন্দ্রশাসিত অঞ্চলে বৈজ্ঞানিক বিশেষজ্ঞদের সাহায্য নেওয়া হচ্ছে।
দিল্লীতে বিশ্ব তুষার চিতাবাঘ এবং বাস্তুতন্ত্র সংরক্ষণ অনুষ্ঠানের চতুর্থ পরিচালন কমিটির বৈঠকের উদ্বোধনী ভাষণে শ্রী জাভড়েকর বলেন, প্রকৃতি সংরক্ষণ এবং তুষার চিতাবাঘের সংখ্যা গণনার জন্য সব দেশকে একযোগে কাজ করতে হবে। আগামী দশকের মধ্যে বিশ্বে তুষার চিতাবাঘের সংখ্যা বৃদ্ধির ওপরও জোর দেন তিনি। দু-দিনের এই বৈঠকে আলোচনা, তর্ক-বিতর্কের মাধ্যমে তুষার চিতাবাঘ সংরক্ষণের সহযোগিতা বৃদ্ধির বিষয়ও তুলে ধরা হবে। কেন্দ্রীয় মন্ত্রী বলেন, বর্তমানে ভারতে বাঘের সংখ্যা বৃদ্ধি পেয়ে হয়েছে ২ হাজার ৯৬৭টি, যা সারা বিশ্বের ৭৭ শতাংশ। তিনি বলেন, ভারতে ৫০০রও বেশি সিংহ, ৩০ হাজারেরও বেশি হাতি এবং ২ হাজার ৫০০রও বেশি একশৃঙ্গ গন্ডার রয়েছে। এইসমস্ত বন্য প্রাণীদের সংরক্ষণ ও সুরক্ষার জন্য জলবায়ু পরিবর্তন রোধ করা প্রয়োজন বলেও জানান তিনি। শ্রী জাভড়েকর আরও বলেন, এক্ষেত্রে কেন্দ্রীয় সরকার যথেষ্ঠই উদ্যোগী হয়েছে। বন্য প্রাণীদের বাসস্হান ও চলাচলের সু-বন্দোবস্ত করা হয়েছে। এমনকি হিমালয় অঞ্চলে তুষার চিতাবাঘের ক্ষেত্রেও এই বন্দোবস্ত করা হয়েছে।
উল্লেখ্য, বিশ্বে ১২টি দেশে তুষার চিতাবাঘ পাওয়া যায়। ভারত ছাড়াও অন্যান্য দেশগুলি হল নেপাল, ভুটান, চীন, রাশিয়া, মঙ্গোলিয়া, পাকিস্তান, আফগানিস্তান, কিরঘিজস্তান, কাজাখস্তান, উজবেকিস্তান, তাজিকিস্তান।
দুদিনের এই বৈঠকে নেপাল, রাশিয়া, কিরঘিজস্তান, মঙ্গোলিয়া সহ ৯টি দেশের পরিবেশ দপ্তরের মন্ত্রী এবং বিশিষ্ট আধিকারিকরা উপস্হিত ছিলেন।
CG/SS/NS
(Visitor Counter : 198